RO Jurnalul Oficial al Uniunii Europene C 137/27

Comunicarea Guvernului francez referitoare la Directiva 94/22/CE a Parlamentului European și a Consiliului privind condițiile de acordare și folosire a autorizațiilor de prospectare, explorare și extracție a hidrocarburilor (1)

(Aviz privind cererea de autorizație exclusivă de prospectare a zăcămintelor de hidrocarburi convenționale lichide sau gazoase, denumită „Permis de Parentis Maritime Sud”)

(Text cu relevanță pentru SEE)

(2015/C 137/04)

Prin cererea din 30 iunie 2014, societățile Red Rio Petroleum Ltd. (nr. 69, 9 Albert Embankment, Londra SE1 7HD, Regatul Unit) și Saturn Petroleum Ltd. [TM Services (UK) Ltd., 5 Charterhouse Sq, Londra EC1M 6PX, Regatul Unit] au solicitat, pentru o perioadă de cinci ani, acordarea unei autorizații exclusive de prospectare a zăcămintelor de hidrocarburi convenționale lichide sau gazoase, denumită „Permis de Parentis Maritime Sud”, pe teritoriul departamentelor Landes și Pyrénées-Atlantiques.

Perimetrul aferent acestei autorizații este delimitat de segmentele de dreaptă care unesc punctele definite în continuare:

Punct RGF93 – meridian de origine Greenwich A Intersecția paralelei de 44°06′00″ cu limita de separare a zonelor economice exclusive ale Franței și Spaniei B Intersecția paralelei de 44°06′00″ cu țărmul francez al coastei atlantice C Intersecția țărmului francez al coastei atlantice cu frontiera dintre Franța și Spania

Suprafața astfel definită este de aproximativ 3 587 km2.

Depunerea cererilor și criteriile de atribuire a autorizației

Solicitanții care depun cererea „Parentis Maritime Sud” și cei care depun cereri concurente trebuie să demonstreze că îndeplinesc condițiile necesare obținerii autorizației, stabilite la articolele 4 și 5 din Decretul nr. 2006-648 din 2 iunie 2006 privind drepturile de exploatare minieră și de depozitare subterană, astfel cum a fost modificat (Décret no 2006-648 du 2 juin 2006 modifié relatif aux titres miniers et aux titres de stockage souterrain), publicat în Jurnalul Oficial al Republicii Franceze din 3 iunie 2006.

Societățile interesate pot depune o cerere concurentă în termen de 90 de zile de la data publicării prezentului aviz, în conformitate cu procedura descrisă pe scurt în „Anunțul privind acordarea drepturilor de exploatare minieră a hidrocarburilor în Franța”, publicat în Jurnalul Oficial al Comunităților Europene C 374 din 30 decembrie 1994, p. 11, și stabilită prin Decretul nr. 2006-648 din 2 iunie 2006 privind drepturile de exploatare minieră și de depozitare subterană, astfel cum a fost modificat (Jurnalul Oficial al Republicii Franceze din 3 iunie 2006).

Cererile concurente se transmit Ministerului Ecologiei, Dezvoltării Durabile și Energiei, la adresa indicată mai jos. Deciziile privind cererea „Parentis Maritime Sud” și cererile concurente se iau până cel târziu la data de 16 august 2016.

Condiții și cerințe privind exercitarea activității și încetarea acesteia

Solicitanții sunt invitați să consulte articolele L. 161-1 și L. 161-2 din Codul minier, precum și Decretul nr. 2006-649 din 2 iunie 2006 privind exploatările miniere, depozitarea subterană și poliția minelor și a depozitelor subterane, astfel cum a fost modificat (Décret no 2006-649 modifié du 2 juin 2006 relatif aux travaux miniers, aux travaux de stockage souterrain et à la police des mines, des stockages souterrains), publicat în Jurnalul Oficial al Republicii Franceze din 3 iunie 2006.

Informații suplimentare se pot obține de la Ministerul Ecologiei, Dezvoltării Durabile și Energiei, Biroul de exploatare și extracție a hidrocarburilor (Ministère de l’écologie, du développement durable et de l’énergie, Bureau exploration et production des hydrocarbures, Tour Séquoia, 1, place Carpeaux, 92800 Puteaux, Franța, tel. +33 140819527).

Dispozițiile legale sus-menționate pot fi consultate pe site-ul Légifrance: http://www.legifrance.gouv.fr

(1) JO L 164, 30.6.1994, p. 3.